שלום רב, 
סעיף 47 בתקנות הצלילה הספורטיבית, תש"ם-1980(רצ"ב) קובע בין היתר שמדריכי צלילה נדרשים ללמד בהתאם לתוכניות שהוכרו ע"י הרשות (הרשות לצלילה ספורטיבית( . 
כמדריך צלילה מורשה בארץ חיפשתי באתר האינטרנט של הרשות את התוכניות המוכרות כדי שאוכל לממש את החוק כלשונו. המידע לא קיים באתר הרשות. בקשתי באימייל לקבל את מסמכי ההכרה והתנאים של תוכניות ההדרכה לא נענתה. 

אבקש לקבל לידי (או לפרסם בפומבי) את כל תוכניות ההדרכה שרשות הצלילה הכירה בהן (עם התנאים שבהן הוכרו) כדי שאוכל לעבוד בהתאם לדרישות החובה.

[bookmark: _GoBack]47.  (א) הרשות רשאית להכיר בתכניות להדרכת צלילה של בית ספר, או להכיר בהן בתנאים, ובלבד שאלה נקבעו לפי מערכת הדרכת צלילה של ארגון צלילה.
(ב) הכירה הרשות בתכנית הדרכה כאמור, חייב בית הספר וכל מדריך מטעמו להדריך צלילה ספורטיבית לפי התכנית שהוכרה
(ג) לא הכירה הרשות בתכנית כאמור, רשאית היא להורות לבית הספר להדריך צלילה ספורטיבית לפי תכנית הדרכה אחרת, שהיא מכירה בה, ומשעשתה כן, חייב בית הספר וכל מדריך מטעמו להדריך צלילה ספורטיבית לפי התכנית שהוכרה.

